google/wiki40b huggingface dataset:
Konkylien

Konkylien er en roman av Margit Sandemo fra 1979. Den ble først publisert som føljetong i Allers, både i Norge, Sverige og Danmark. Originalens tittel er Turbinella, men den er også gitt ut under tittelen Snäckan.
Dette er en kriminalroman av Sandemo hvor handlingen er lagt til Sri Lanka. Hovedpersonen Signe, får sitt livs sjokk når hun får vite at hennes onkel er drept, hennes eneste slektning. Det blir fort mistanke om spionasje, og økonomiske kriminalitet, grunnet onkelens status i samfunnet. Signe blir bedt om å bistå politiet med etterforskningen, og ferden bringer henne og politikommissær Harald Elden til Sri Lanka, hvor morderen har reist. Etterhvert utvikler det seg et dypt vennskap mellom disse to. I enkelte utgaver av denne romanen, har hovedpersonene navnene Sara og Haftor. Boken er utgitt som nr 4 i serien Margit Sandemos beste føljetonger.
Nissan 300ZX

Z31

Nissan 300 zx Z31 er den første versjonen av 300 zx. Den ble først produsert i 1983, og hadde fått en mer aerodynamisk kropp en forfaren Nissan 280ZX. Bilen var utsyrt med V6 motor og kom i utgaver både med og uten turbo. Disse hadde henholdsvis 165 og 205 hestekrefter. Z31 ble en svært populær bil og ble solgt i 70 000 eksemplarer i 1985 alene. Bilen ble kjent for sin blanding av krefter og komfort og vant mange bilentusiasters hjerter. Nissan 300 ZX Z31 ble avløst av sin etterkommer Z32 i 1989.

Z32

Etterfølgeren til Z31. En tyngre bil med et mye mer moderne utseende. Ustyrt med en 3.0 V6 motor og kom både med og uten turbo. Ble en bestselger blant sportsbiler og fortsatte seiersrekken i racing etter sine forgjengere. En modifisert 300 ZX har også satt fartsrekord for sin klasse på landjorden med utrolige 419 km/t. Denne rekorden står fortsatt. Nissan 300 ZX sto også på Car and Drivers 10 beste biler liste i alle år den ble produsert. Z32-en vant sammenligningstester mot blant annet: Chevrolet Corvette, Porsche 968, Toyota Supra og Mazda RX-7. Z32 ble produsert fram til 1996 og neste generasjon fikk navnet Nissan 350Z.
Z32 kom med en 3.0 v6 motor som het VG30DETT med turbo og VG30DE uten turbo
Jing'an (Yichun)

Jing'an (kinesisk: 靖安县; pinyin: Jìng'ān Xiàn) er et fylke i provinsen Jiangxi i Folkerepublikken Kina. Det ligger i byprefekturet Yichun.
Befolkningen var på 137 407 innbyggere i 1999.
Sola Brettseilerforening

Sola Brettseilerforening ble etablert i 1984 og er dermed Norges første og en av de største brettseilerforeningene i landet. På grunn av de ypperlige forholdene for brettseiling, blir norgesmesterskapet arrangert på Solastranden nesten hvert år. I 1991 ble VM arrangert på Sola, et meget vellykket arrangement. SBF har et godt miljø der flere medlemmer seiler aktivt og er blant Norges beste. SBF har to hovedbaser, en på Solastranden og en på Liapynten ved Hafrsfjord, med eget brettskur begge steder.
Lomvier

Beskrivelse

Lomvienes fjærdrakt er ikke like fargefull som hos enkelte andre alkefugler. Den er tofarget sort (oversiden og hode/hals) og hvit (buksiden). Utfargingen minner om den enkelte delfinarter har, blant annet spekkhoggern. Vingene er relativt små i forhold til kroppen, noe som gjør at fuglene må slå svært hurtig med vingene for å kunne fly. Artene regnes ikke som spesielt dyktige flygere, men de er utmerkede svømmere og dykkere. Vingene brukes som luffer når fuglene dykker.

Atferd og utbredelse

Alker lever av småfisk og krill som de fanger i neddykket tilstand. De trives best i kjølige farvann, der det er lettere å fange fisk, siden også fiskene beveger seg saktere i kjølig vann. At det finnes alker langs kysten av Portugal, California og Mexico skyldes utelukkende at farvannene utenfor har tilsig av kalde havstrømmer fra Atlanterhavet og Stillehavet.
Artene hekker enten i smågrupper eller såkalte fuglefjellkolonier langs kystene på den nordlige halvkule, herunder også langs kysten av Norge, inkludert Bjørnøya, Jan Mayen og Svalbard. Fuglene kommer stort sett bare inn til land for å hekke, og legger kun ett egg. Når kyllingene er klekket er det hunnen som besørger maten, mens hannen forsvarer ungene i reiret og når de kommer på sjøen.
Arbejdsskadestyrelsen

Arbejdsskadestyrelsen er en etat som treffer avgjørelser i saker om arbeidsskader i Danmark. Etaten hører til under Beskæftigelsesministeriet og ble opprettet i 1989. Direktøren har siden august 1999 vært Anne Lind Madsen.
Arbejdsskadestyrelsens oppgave er å vurdere om en skade eller en sykdom kan anerkjennes som en arbeidsskade. Heretter er det etatens oppgave å fastsette den eventuelle erstatningen. Derutover behandler etaten saker om ekstra utdannelsesstøtte til studenter med fysiske eller psykiske handicap samt veileder ved saker om tapt ervervsevne og mén påført utenfor arbeidsområdet.
Arbejdsskadestyrelsen behandler ca. 60 000 saker i året og treffer ca. 130 000 avgjørelser. Saker som Arbejdsskadestyrelsen har avgjor, kan ankes ved Ankestyrelsen.
Arbejdsskadestyrelsen holder til i Skt. Kjelds Gård på Sankt Kjelds Plads på Ydre Østerbro i København.
Mount Washington (band)

Washington (Mount Washington etter november 2011) er et pop-rock-band fra Tromsø i Norge. Bandet ble stiftet i 1999, under navnet Gorgeous, av Rune Simonsen, (vokal og gitar), Esko Pedersen, (trommer) og Andreas Høyer, (bass). Washington ble tilbudt en platekontrakt av Bauta Records i 2003 og av tyske Glitterhouse i 2004, og har siden gitt ut to EP-er og fire album. I november 2011 endra bandet navn til Mount Washington, og ga ut sitt fjerde og selvtitulerte album i februar 2012 (release i Norge måneden etter).
A Passion Play

Sportitler

Opprinnelig i 1973 var det bare ett spor på A Passion Play, men på MFSLs Gull-CD-utgave fra 1998 dukket det opp en liste der «A Passion Play» var oppdelt i 16 spor.
På samlingen M.U. – The Best of Jethro Tull (1976) er «Overseer Overture» listet som «A Passion Play» (Edit #8), og på Repeat – The Best of Jethro Tull – Vol II (1977) er «Flight from Lucifer» listet som «A Passion Play» (Edit #9).
Sithe Independence gasskraftverk

Sithe Independence gasskraftverk er et varmekraftverk i Oswego County i staten New York, USA. Anlegget har en installert produksjonskapasitet på 1.131 MW fordelt på 6 turbiner, halvparten hver på hnhv 170 MW og 205 MW. Operatør er energiselskapet Sithe/Independence LLC. 
Kraftverket stod ferdig utbygd i 1994. Brenselkilden er naturgass.
Kontrast (tidsskrift)

Kontrast var et norsk radikalt tidsskrift som utkom fra 1965 til 1990.

Historie

Kontrast ble startet på initiativ av redaktør Tor Bjerkmann i forlaget Pax. Tidsskriftet skulle være et politisk og kulturelt tidsskrift i tillegg til det pasifistiske tidsskriftet Pax. Den første redaktøren var den unge historikeren Hans Fredrik Dahl, mens den første redaksjonskomiteen besto av Nils Petter Gleditsch, Gudmund Hernes, Andreas Skartveit, Hans Bendiksby og Fredrik Hoffmann. Tidsskriftets navn skal ha blitt funnet av Gudmund Hernes. Det første nummeret utkom i oktober 1965.
Tidsskriftet vakte i 1966 stor oppmerksomhet ved å ta opp til undersøkelse fascismen i Norge i tiårene før 2. verdenskrig. I 1967 fikk imidlertid tidsskriftet økonomiske problemer, og ble siden utgitt i billigbokformat. I 1969 ble tidsskriftet Pax innlemmet i Kontrast, som i disse årene fikk en sentral posisjon på den norske venstresiden, etter at Fossegrimen var gått inn i 1968.
Ayran

Ayran eller airan (fra tyrkisk: ayran) er en tyrkisk yoghurtdrikke. Ayran lages ved å fortynne yoghurt med vann og blande med litt salt, eventuelt litt sukker . Det er en veldig populær drikke i Tyrkia og omkringliggende land, samt Sentral-Aisa. Det finnes flere ayran produsenter i Tyrkia, der det brukes både som tørstedrike og ved siden av tyrkiske retter som lahmacun, yaprak sarması, kebab og pide. Ayran servers kaldt.
Ayran finnes også å få kjøpt i enkelte butikker i Norge, Sverige og Danmark .
Spinosaurus

Størrelse

Siden den ble oppdaget, har Spinosaurus vært en kandidat for å være den lengste og største theropoddinosauren. Både Friedrich von Huene i 1926 og Donald F. Glut i 1982 førte den opp blant de største theropodene i sine undersøkelser, med en lendge på 15 meter og en vekt på i overkant av 6 tonn. I 1988, førte også Gregory Paul den opp som den lengste theropoden med en lengde på 15 meter, men ga et lavere vektestimat på 4 tonn.
Dal Sasso et al. (2005) antok at Spinosaurus og Suchomimus hadde samme kroppsproporsjoner i forhold til sine lengde på skallen og dermed beregnet at Spinosaurus ble 16 til 18 meter lang og mellom 7 og 9 tonn tung. The Dal Sasso et al. estimater ble kritisert fordi anslaget skallens lengde var usikkert, og (forutsatt at kroppsmassen øker i takt med kroppslengden) en skalering Suchomimus som ble 11 meter lang og 3.8 tonn tung til utvalget av estimerte lengder av Spinosaurus ville produsere anslagsvis vekt på mellom 11.7 og 16.7 tonn.
François Therrien og Donald Henderson, utfordret metoden med å beregne størrelsen, basert på en skalering av skallens lengde; i en forskningsartikkel fra 2007. De fant ut at lengden var for stor, og vekten for liten. Baseert på estimater på skallens lengde på mellom 1.5 og 1.75 meter, estimerte de av kroppen måtte være mellom 12.6 og 14.3 meter lang og vekten på mellom 12 og 20.9 tonn. Er mindre estimat for Spinosaurus, vil implisere at Spinosaurus var kortere og mindre enn Carcharodontosaurus og Giganotosaurus. Studiet til Therrien og Henderson har blitt kritisert for valg av theropoder som brukes for å sammenligne (f. eks, de fleste av theropodne som brukes til de første ligningene var tyrannosauridaer og carnosauruser, som har en annen kroppsbygning enn spinosauruser), og for en antagelse om at skallen til Spinosaurus kunne ha vært så liten som 1.5 meter lang. Forbedringer av presisjonen i størrelsesestimatene til Spinosaurus krever oppdagelser av mer komplette funn, slik som på noen andre dinosaurer, spesielt knokler fra forskjellige lem fra Spinosaurus som er «hittil ukjent».

Trivia

Spinosaurus opptrer i filmen Jurassic Park III.
Wisconsin River

Wisconsin River  (engelsk: Wisconsin River) er ei elv som renner nord-sør i delstaten Wisconsin, i USA. Den er ei stor sideelv til Mississippi River, og er rundt 692 km lang. Vassdragets totale nedslagsfelt er på 31 805 km².

Elveløp

Elvens løp kan deles i tre avsnitt. Først har man Upper Wisconsin fra dens utspring, Lac Vieux Desert nordøst i delstaten Wisconsin og ned til Plover. Etterpå følger Middle Wisconsin fra Plover til Wisconsin Dells, og så Lower Wisconsin fra Wisconsin Dells til elvemunningen i  Mississippifloden, om lag 16 km sør for Prairie du Chien. 
De største sideelvene er Tomahawk River, Big Rib River, Eau Claire River, Big Eau Pleine River, Yellow River, Lemonweir River, Baraboo River, Pine River og Kickapoo River. 
Større byer som passeres er - regnet ovenfra - Eagle River, Rhinelander,  Tomahawk, Merrill, Wausau, Mosinee, Stevens Point, Wisconsin Rapids, Wisconsin Dells, Portage, Sauk City og Prairie du Sac. 
På grunn av den relativt markente høydeforskjellen fra topp til munning (325 m) blir Wisconsin River flere steder oppdemmet og benyttet til hydroelektrisk energi. Det finnes i alt 26 vannkraftverk langs elven.

Adkomst mellom elvesystemene

Ved Portage er Wisconsin River bare ca 3,2 km fra elven Fox River. Den korte avstanden ble nyttiggjort av indianerne og av de tidlige franske oppdragere som kunne dra sine lette kanoer mellom elvene og slik komme seg greit fra De store sjøene (Michigansjøen) til floden Missisippis store elvesysten og helt ned til Nouvelle Orléans (New Orleans) rett innenfor Mexicogolfen.  
De første hvite menn som benyttet denne muligheten var den franske katolske misjonæren Jacques Marquette, prest i jesuittordenen, og den fransk-kanadiske oppdagelsesreisende Louis Joliet, som sommeren 1673 ble vist denne muligheten av deres indianske veivisere. De hadde et håp og en ønskedrøm om at de derved var kommet seg over til et elvesystem som førte dem til Stillehavet.  Selv om de etterhvert ble overbevist om at elvene ikke foretok den ønskede vending mot vest men snarere førte til Mexicogulfen fulgte de med ned til på høyde med Arkansas River. De ble informert av indianere om fiendtlige stammer lenger sør, og begynte også å se spanske varer. Da snudde de, for ikke å falle i spanjolenes hender - de hadde ry for å gå hardt frem mot inntrengere i sine kolonier. 
Områdene langs Wisconsin ved Sauk City og Prairie du Sac er et viktig overvintringsevir for hvithodehavørnen.
Ingvild Wedaa Tennfjord

Jobb

Tennfjord er vinjournalist i A-magasinet, Bergens Tidende, Fædrelandsvennen, Stavanger Aftenblad og Adresseavisen, og når nær 1 million lesere ukentlig med spalten «Vinskolen». Høsten 2013 ble hennes første bok Skål! Få nese for vin uten å få nesa i sky publisert på Kagge forlag. Boken har så langt kommet i tre opplag, og er Bragepris-nominert.
Høsten 2014 kom bok nummer to, Bobler. Høsten 2015 kom, Perfekte Viner. Den gikk rett inn på bokhandlernes bestselgerliste, som første vinbok noensinne. Bok nummer fire heter Norges Beste vinkjøp. I 2017 slapp hun oppfølgeren Norges Beste Vinkjøp 2018. I 2019 kom boka Snarveien til vin. 
Tennfjord har tidligere arbeidet blant annet i Dagens Næringsliv, NRK og Dagbladet Magasinet, der hun i perioden 2007–2012 skrev portrettintervjuet «På Tomannshånd». Hun er kjent for å ha en knapp, direkte og humoristisk stil og benytter i stor grad dialog i tekstene sine.
Siden 2005 har Tennfjord vært kåsør i Norgesglasset på NRK P1. Oktober 2015 var hun også gjest på Nytt på nytt.

Utdanning

Tennfjord har mellomfag i medievitenskap fra Universitetet i Bergen og journalistutdanning fra Høgskulen i Volda.
Før hun ble journalist, arbeidet hun som  teaterlærer, ekstravakt på gamlehjem, bartender og budeie.

Priser

I 2006 ble Tennfjord tildelt Arne Hestenes' journalistpris for god portrettjournalistikk. I 2013 ble boka Skål nominert til Brageprisen.
Hortensiadiamanten

Hortensiadiamanten ble funnet i India og er en av Golcondadiamantene. Den ble kjøpt av kong Ludvig XIV av Frankrike i 1643 og var i hans besittelse til 1715. Den er en 20 karats pentagonal diamant. Den er blant der franske kronjuveler.
Den ble stjålet to ganger, under den franske revolusjon, og fra Marineministeriet der den ble oppbevarte. Hortensiadiamanten er utstilt i Galerie d'Apollon i Louvremuseet i Paris.
GfK Entertainment

Tysklands hitlister

Hitlistene publiseres og presenteres i flere medier i Tyskland, blant annet av musikkanalen VIVA, MusicLoad, MIX 1 og på nettstedet til Sveits' hitlister. GfK Entertainment drifter også et eget nettsted med hitlistene og akutelle nyheter.

Historie

Hitlister har eksistert i Tyskland siden midten av 1950-årene, først ved jukebokser som kom til Vest-Tyskland fra USA. I 1959 startet musikkmagasinet Musikmarkt med ukentlige hitlister. Utover i 1960- og 1970-årene arbeidet Bundesverband Musikindustrie tett med ulike hitliste-tilbydere for å utvikle og forbedre kvaliteten på de offisielle hitlistene.
Ulike forskningsinstitusjoner ble prøvd ut, og i 1977 valgte Bundesverband Musikindustrie selskapet Media Control i Baden-Baden. Den første offisielle, forbedrede listen ble publisert i Musikmarkt i september 1977.
De første årene publiserte Media Control en topp 50-liste over singler og album, men listene ble utvidet til 75 i januar 1980. I 1989 ble listene utvidet til 100 plasser og fikk navnet Deutsche Offizielle Charts Top 100. Media Control etablerte Music Video charts i 2001, som ble omdøpt til DVD charts i 2004. 
I 2003 slo Media Control seg sammen med GfK, og det offisielle navnet skiftet til Media Control GfK International GmbH. I 2004 ble Tyskland blant de første landene som innarbeidet digitale nedlastninger i hitlistene.
I mars 2014 kunngjorde GfK at hitliste-tilbyderens navn skulle endres fra Media Control GfK International GmbH til GfK Entertainment. I 2018 er det rundt 3000 selskaper og musikkbutikker i Tyskland som innrapporterer salgstall og strømmetall hver uke.
Snarteland

Snarteland er ei lita grend mellom Grunnvik, Verpe og Molandsmoen i Fyresdal kommune i Telemark. Grenda danner skillet mellom østsiden og vestsiden av Fyresvatn, der den ligger i nordenden av vannet der Snartelandsåi renner ut i innsjøen. Mellom Snarteland og Grunnvik ligger en av Telemarks største sandstrender, Stykkjevika.
Clas Ohlson (selskap)

Bakgrunn, virksomhet og utbredelse

Virksomheten ble grunnlagt som postordrefirma i 1918 i Insjön i Dalarna i Sverige av Clas Ohlson (1896–1979). Opprinnelig bestod vareutvalget av enkle «gjør-det-selv»-håndbøker. 
Vareutvalget ble snart utvidet med tekniske produkter, som for eksempel løvsagsverktøy, kunstnermateriell, båt- og møbeltegninger, kameraer med tilhørende fotomateriell for egen fremkalling og kopiering,  grammofonplater og byggesett for krystallmottaker og radioapparater.
Mellomkrigstiden skapte en kraftig vekst i foretaket og førte til en spredning av interessen for teknikk i Sverige. I seksti år, frem til sin død, var Ohlson daglig engasjert i sin idé, sitt foretak og livsverk. Sønnen Tore Ohlson overtok som direktør i 1979 og hadde stillingen frem til 1983. Siden har folk utenfor familiekretsen tatt over: Håkan Thylen (1983–1996), Gert Karnberger (1996–2007), Klas Balkow (2007-2017) og Lotta Lyrå (fra 2017).
Frem til 1980-tallet var postordre foretakets primære virksomhet. Postordresalget ble komplettert med butikkutsalg i Insjön, kjedens aller største butikk.
Insjöbutikken er det største turistmålet i Dalarna og blir hvert år besøkt av omtrent 600 000 personer. Til Insjön kommer også de som skal arbeide i en ny butikk for opplæring i to uker. De blir lært opp i produktene, trener i butikken og lærer forretningsplanen.

Clas Ohlson i Norge

I Norge har Clas Ohlson eksistert siden 1991 og er nå etablert i en rekke store og små steder på tvers av Norge. Per 1. februar 2018 har kjeden 87 butikker i Norge, med stadig tilvekst.
Billesholm

Billesholm er et tettsted i Bjuv kommune i Skåne län i Sverige. Det var tidligere en egen kommune, men ble slått sammen med nabokommunene i 1952. I 2010 hadde tettstedet 2 910 innbyggere.
Rikspartidag for æren

De 8. rikspartidagene ble gjennomført i Nürnberg i perioden 8. – 14. september 1936, det var en av de årlige såkalte Rikspartidagene som det tyske nasjonalsosialistiske partiet NSDAP gjennomførte hver sommer før andre verdenskrig.  Temaet for dagene var «Partidagene for ære» («Reichsparteitag der Ehre»).  Temaet, eller slagordet, skulle symbolisere at landet hadde gjenvunnet sin ære 7. mars samme år ved å re-militarisere Rhinland som Versaillestraktaten etter første verdenskrig krevde skulle være demilitarisert.
Arbeidet med fireårsplanene som skulle gjenreise Tysklands væpnede styrker sto også sentralt i forbindelse med partidagene.

Film fra rikspartidagene

Festival Nürnberg (Festliches Nürnberg) er en 21 minutters fargefilm som dekker begivenheter fra de 8. og 9. partidager.  Filmskaperen er Hans Weidemanns
Britisk mesterskap i friidrett innendørs 2016

Britisk mesterskap i friidrett innendørs 2016 ble arrangert fra 27. til 28. februar 2016, i Sheffield i England.
Tømmerbil

Tømmerbil er en lastebil som blir brukt for å kjøre tømmer. Tømmerbiler kan frakte heltømmer eller tømmer kappet i standardlengder. For å frakte heltømmer, benyttes ofte  semitrailerer, mens det er mer vanlig å bruke lastebiltilhenger for kappa tømmer. Det er vanligvis én eller to lengder på trekkvogna og to eller tre lengder på tilhengeren.
Tømmerbiler er utstyrt med støtter på sidene som holder tømmeret på plass. Under transport blir støttene holdt sammen av stramme kjettinger. Støttene kan løses ut i underkant, slik at storparten av tømmeret ruller av. Det er svært viktig at lasset er godt sikra, ettersom det kan føre til alvorlige ulykker om lasset ramler av i trafikken. Tømmerbiler har høyt tyngdepunkt, så det er nødvendig å vise aktsomhet og sette ned farten i skarpe svinger og på glatt føre. 
Tømmerbiler blir ofte lastet med gripelaster, som kan være montert på tømmerbilen, eller på en annen bil som blir brukt bare til lasting. Fortrinnet med å bruke en egen bil til gripelasteren, er at en da får større nyttelast på tømmerbilene. En kan også bruke hjullaster med tømmergaffel for å laste tømmeret.
SG Cortina

Sportivi Ghiaccio Cortina er en ishockeyklubb fra Italia. De spiller sine hjemmekamper på Stadio Olimpico del ghiaccio, som ligger i Cortina d'Ampezzo, Veneto. De spiller for tiden i Serie A.
Anette Trettebergstuen

Biografi

Trettebergstuen vokste opp på Ridabu i Hamar, og har bakgrunn fra AUF i Hedmark, hvor hun var leder 2002–2004. Hun satt i kommunestyret og formannskapet i Hamar fra 1999 til hun ble valgt inn på Stortinget i 2005. Trettebergstuen vant tredjeplassen på Hedmark Arbeiderpartis stortingsvalgsliste etter kampvotering mot sittende stortingsrepresentant Eirin Faldet. Trettebergstuen, som var AUFs kandidat, vant voteringen med 71 mot 70 stemmer. 
Trettebergstuen ble gjenvalgt til Stortinget i 2009, 2013 og 2017. Hun satt i perioden 2005–2009 i Utenriks- og forsvarskomiteen. Etter valget i 2009 ble hun arbeids- og sosialpolitisk talskvinne for Arbeiderpartiet og medlem av Arbeids- og sosialkomiteen. Sommeren 2015 flyttet hun over til Familie- og kulturkomiteen og ble talsperson for Arbeiderpartiet på familie- og kulturpolitikk. Trettebergstuen sitter i Arbeiderpartiets gruppestyre i stortingsgruppa.
Hun er medlem av Stortingets delegasjon til Den interparlamentariske union (IPU) og sitter i IPUs komitee for FN-saker. 
Trettebergstuen har vært fylkesleder, sentralstyremedlem og politisk nestleder i Europeisk Ungdom, og arbeidet som politisk rådgiver for Arbeiderpartiets stortingsgruppe med saksfelt justis, samferdsel, energi og miljø. Hun har studert statsvitenskap, psykologi og public management ved Høgskolen i Oslo, Høgskolen i Hedmark og Universitetet i Oslo. Trettebergstuen er nestleder i Hedmark Arbeiderparti. Fra 2004 til 2006 var hun også sentralstyremedlem i Arbeidernes ungdomsfylking. I perioden 2005–2006 satt hun i styret i Homofile og lesbiske sosialdemokrater, Arbeiderpartiets homonettverk. Siden 2007 har Trettebergstuen vært sentralstyremedlem i Europabevegelsen. Trettebergstuen sitter også som den yngste i Arbeiderpartiets sentralstyre, hvor hun ble innvalgt i 2009. I 2019 ble hun valgt til leder i Arbeiderpartiets kvinnenettverk. 
På fritiden har Trettebergstuen jobbet som disc jockey på forskjellige utesteder i Oslo. 
Nettstedet Gaysir kåret i 2009 og i 2010 Trettebergstuen til «Norges mektigste lesbiske kvinne». I 2008 og 2011 kom hun på andreplass i samme kåring, bak henholdsvis Dagbladets sjefredaktør Anne Aasheim og programleder Christine Koht.
Trettebergstuen mottok, sammen med Bård Nylund, Sørlandets litteraturpris 2018 i kategori sakprosa for boka Homo.
Ricardo Santos (fotballspiller)

Karriere

Santos kom til Sverige og Kalmar FF i 2007 fra Boavista SC. Men ble deretter lånt i løpet av 2008-sesongen til Superettanklubben Åtvidaberg hvor han hadde stor suksess og ble klubbens toppscorer.
Den påfølgende sesongen ble Santos igjen utlånt, nå til Jönköping, hvor han spilte sammen med lagkameraten og landsmannen Marcel Sacramento. Sommeren 2009 vendte han tilbake til Kalmar fordi klubben følte behov for å utvide troppen på grunn av et tett kampprogram. I 2010 skrev Santos en ny to-års kontrakt med Kalmar. Den storvokste Brasilianeren betalte tilbake direkte ved å bli klubbens toppscorer det året med 10 mål.
I oktober 2011 ble det kjent at Santos ville forlate Kalmar etter fem år i klubben. I januar 2012 skrev han under en ettårs-kontrakt med Djurgården med opsjon på forlengelse. Etter kun seks måneder forlot Santos klubben og signerte for Sogndal fordi Djurgården ikke ønsket å benytte seg av opsjonen for forlengelse.
Guannan

Guannan (kinesisk: 灌南县; pinyin: Guànnán Xiàn) er et fylke i provinsen Jiangsu i Folkerepublikken Kina. Det ligger innen byprefekturet Lianyungang.
I 1999 hadde fylket et folketall på 703 135 innbyggere.